CELEX: 62011FN0126
Language: fi
Date: 2012-03-29 00:00:00
Title: Asia F-126/11: Kanne 28.11.2011 — ZZ v. komissio

16.6.2012   
            
            
               FI
            
            
               Euroopan unionin virallinen lehti
            
            
               C 174/31
            
         Kanne 28.11.2011 — ZZ v. komissio
   (Asia F-126/11)
   2012/C 174/49
   Oikeudenkäyntikieli: ranska
   
      Asianosaiset
   
   
      Kantaja: ZZ (edustaja: asianajaja M. Boury)
   
      Vastaaja: Euroopan komissio
   
      Oikeusriidan kohde ja kuvaus
   
   Vaatimus kumota nimittävän viranomaisen päätös siltä osin, kuin siinä annetaan kantajalle huomautus kurinpitoseuraamuksena
   
      Vaatimukset
   
   
               —
            
            
               Nimittävän viranomaisen päätös CMS 10/038, jolla annettiin kantajalle huomautus kurinpitoseuraamuksena, sekä nimittävän viranomaisen päätös nro R/393/11, jolla vahvistettiin ensimmäinen päätös, on kumottava
            
         
               —
            
            
               on todettava, että nimittävän viranomaisen kantajalle kurinpitoseuraamuksena antama huomautus tarkoittaa nimittävän viranomaisen kantajaan kohdistamaa syrjintää, koska viranomainen ei ole esittänyt päteviä todisteita kantajan väitetysti tekemästä ahdistelusta eikä tehnyt todellista riippumatonta, puolueetonta ja oikeudenmukaista tutkintaa, jonka perusteella olisi voitu todeta kantajan väitetysti työtoveriinsa kohdistaman ahdistelun paikkansapitävyys ja todenmukaisuus
            
         
               —
            
            
               on todettava, että kantaja on kyseisen asian käsittelyn ajan kärsinyt vakavia henkisiä ja aineellisia vahinkoja ja että hänellä on tämän vuoksi oikeus saada korvaus näistä vahingoista. Näitä vahinkoja on arvioitava unionin yleisen tuomioistuimen vahvistamien arviointiperusteiden nojalla
            
         
               —
            
            
               on todettava erityisesti, että kantajan perusluonteisia ihmisoikeuksia, joista määrätään perustamissopimuksissa, Euroopan unionin perusoikeuskirjassa ja Euroopan ihmisoikeussopimuksessa, on kyseisen asian käsittelyn ajan ja muiden aikaisempien tähän liittyvien asioiden käsittelyn ajan loukattu vakavasti, ja että kantajalla on tämän vuoksi oikeus saada unionin yleisen tuomioistuimen harkinnan mukainen korvaus näistä loukkauksista.